《叠前韵别诸生》
明代·周瑛

人间有尊爵，天下有广居。敛之在一心，此外更无馀。

纷纷名利徒，曲径自萦纡。荆棘日蔽塞，嘉谷为剪除。

坐令失道途，白首空踌躇。君看邹孟氏，七篇为详书。

体验而扩充，天理自灿如。毋徒持网罟，宦海吾其渔。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。